Han stilte som presidentkandidat til valget i 2017, men tapte da mot Anatoly Bibilov. Etter valgnederlaget annonserte Alan Gaglojev at han startet et eget parti, «Alan-unionen» (russisk: Аланский союз). Det sørossetiske justisdepartementet nektet i mai 2018 å registrere partiet. I januar 2019 gikk Alan-unionen sammen med partiet «Nye Ossetia» inn i det nasjonalistiske partiet Nykhaz. Gaglojev ble i februar 2020 valgt til leder i partiet.